[{"text_idx": "#000001", "text": "\u201eTa\u0308nu viimaste pa\u0308evade maha sadanud lume ja ku\u0308lmakraadide to\u0303ttu saab Pirita spordikeskuse juures ja terviseradadel nautida ko\u0303iki talvero\u0303o\u0303me \u2013 suusatada, kelgutada, uisutada. Liikumine aitab maandada stressi ja annab omamoodi lisaenergiat. Talvised sportlikud harrastused tagavad hea tervise ja need on ka lo\u0303busad. Positiivsed emotsioonid on praegusel ajal eriti ta\u0308htsad,\u201d so\u0303nas Pirita linnaosa vanem To\u0303nis Liinat ja kiitis, et vo\u0303imalused Pirital talisporti harrastada on va\u0308ga head."}, {"text_idx": "#000002", "text": "Pirital on avatud suusarajad, kelguma\u0308gi, uisuva\u0308ljak, avatud on uisu- ja suusalaenutus."}, {"text_idx": "#000003", "text": "Juba novembri lo\u0303pust on avatud liuva\u0308li ja seda iga ilmaga iga pa\u0308ev kella ku\u0308mnest hommikul kuni kella ku\u0308mneni o\u0303htul. Pirita spordikeskuse juurde ma\u0308eno\u0303lvale on oodatud kelgutajad, no\u0303lv on kaetud kunstlumega ja nu\u0308u\u0308d on lisa tulnud ka taevaluukidest."}, {"text_idx": "#000004", "text": "Suusarajad on kaetud nii loodusliku kui ka kunstlumega. Korralik kunstlumerada on Kabeliringil, osal jo\u0303ea\u0308a\u0308rsel sirgel ja lasterajal. Rajahooldus tehakse ja klassikaja\u0308lg so\u0303idetakse sisse varahommikuti. Loodusliku lumega suusaradu hooldatakse rulliga."}, {"text_idx": "#000005", "text": "Ligi kuu aega on olnud avatud ka ja\u0308a\u0308hokiva\u0308ljak. Rohkem infot, hinnakiri ja treeninguaegade tellimine on Pirita spordikeskuse kodulehel."}, {"text_idx": "#000007", "text": "Linnaosavanem paneb su\u0308damele, et ko\u0303ik suusaradadel liikujad u\u0308ksteisega arvestaksid ning u\u0308ksteisega so\u0303bralikud oleksid. \u201cSuusatajad, jooksjad, jalutajad \u2013 palun saame koos hakkama, ruumi talvero\u0303o\u0303me nautida jagub ko\u0303igile,\u201d so\u0303nas Liinat. Samuti tuletas ta meelde, et radadel ja tervisespordi majas tuleb ta\u0308ita kehtivaid reegleid \u2013 hoida distantsi, siseruumides desinfitseerida ka\u0308si, kanda maski ning pidada kinni ruumi lubatud inimeste piirma\u0308a\u0308rast."}]